
Povolenie na spracovanie zadania Územného plánu zóny – IBV Nad Depom

Návrh uznesenia
Mestské zastupiteľstvo mesta Trnava po prerokovaní:
Alt.1
Povoľuje
Spracovanie návrhu zadania územného plánu zóny „IBV Nad Depom“
Ukladá
Mestskému úradu v Trnave 
a) zabezpečiť spracovanie návrhu zadania územného plánu zóny „IBV Nad Depom“,  na základe prefinancovania žiadateľom
Termín: 31.12.2027
b) zabezpečiť prerokovanie návrhu zadania územného plánu zóny „IBV Nad Depom“ na základe žiadosti žiadateľa.
Termín: 31.12.2027
c) po prerokovaní návrhu zadania územného plánu zóny „IBV Nad Depom“  predložiť na schválenie mestskému zastupiteľstvu
Termín: 31.12.2027
Alt.2
1. Nepovoľuje
Spracovanie návrhu zadania územného plánu zóny „IBV Nad Depom“
Ukladá
Mestskému úradu v Trnave 
Upovedomiť žiadateľa o nepovolení spracovania návrhu zadania územného plánu zóny „IBV Nad Depom“.
Termín: 31.12.2027

Dôvodová správa
Orgán územného plánovania - mesto Trnava obstaráva územnoplánovaciu dokumentáciu a v zmysle § 6 zákona č. 200/2022 Z.z. je zodpovedný za obstaranie, prerokovanie, využívanie, dodržiavanie a pravidelnú aktualizáciu územnoplánovacích podkladov a územnoplánovacej dokumentácie príslušného stupňa a schvaľovanie územnoplánovacej dokumentácie príslušného stupňa. Obec obstaráva, prerokúva a schvaľuje zadanie a návrh územného plánu obce, zadanie a návrh územného plánu zóny, návrh zmien a doplnkov územného plánu obce a územného plánu zóny a najmenej raz za štyri roky vypracúva správu o stave územného plánu obce a územného plánu zóny, na ktorej podklade vypracúva zadanie.
Na základe podnetu žiadateľa o územný plán zóny  „IBV Nad Depom“, orgán územného plánovania prostredníctvom odboru územného rozvoja a koncepcií obstará spracovanie návrhu zadania územného plánu zóny, jeho verejné prerokovanie a schvaľovania zmien podľa potrieb mesta alebo na základe žiadosti iných subjektov.
Je predložený návrh na povolenie spracovania návrhu zadania územného plánu zóny „IBV Nad Depom“ na základe žiadostí investorov a vlastníkov pozemkov.
Povolenie na spracovanie návrhu zadania územného plánu zóny „IBV Nad Depom“  schvaľuje mestské zastupiteľstvo.
Návrh zadania územného plánu zóny  „IBV Nad Depom“ 
Žiadateľom pre povolenie spracovania zadania územného plánu zóny „IBV Nad Depom“ je súkromný investor a developer.
Predmetné riešené územie o ploche 5,413 ha sa nachádza v intraviláne a extraviláne mesta Trnava. Riešené územie sa nachádza v urbanistickom obvode 10 ohraničené realizovanou a už zastavanou obytnou zónou IBV Kamenný mlyn, železničnou traťou Trnava- Kúty a chatkovou zónou Kamenný mlyn. V tomto zmysle sa nežiada o zmenu územného plánu, ale o spodrobnenie existujúceho územného plánu. Žiada sa o povolenie spracovania územného plánu zóny pre riešené územie podľa grafickej prílohy o rozlohe 5,413 ha v projekte územného plánu zóny nad Depom.
Navrhovaným využitím územia je obytná zóna nízkopodlažných rodinných domov. V severnej časti riešeného územia sa navrhuje vybavenosť vo forme rodinného domu s vybavenosťou.
V navrhovanom území sa navrhuje 40 samostatne stojacich nízkopodlažných rodinných domov vo funkčnom kóde A01 a 7 samostatne stojacich rodinných domoch rezidenčného typu vo funkčnom kóde A03. V južnej časti riešeného územia sa navrhuje plocha zelene parkov vo funkčnom kóde Z01 podľa územného plánu. Táto časť parku vo funkčnom kóde Z01 bude súčasťou zeleného pásu lesoparku vedúceho od železničného priecestia ulice Terézie Vansovej- Kamenná cesta, pozdĺž Kamennej cesty, pozdĺž obytnej zóny IBV Kamenný mlyn- za ulicou Evy Kostolányiovej až k parku za ulicou Záhradná. Tento pás bude pokračovať k zóne Depo Trnava, respektíve až k parku za sídliskom Prednádražie na uliciach Čajkovského a Ludvíka Bethowena.
Podľa výkresu územného plánu- B.02. Komplexný výkres priestorového usporiadania a funkčného využitia je riešené územie definované, ako nízkopodlažná zástavba rodinných domov.
Podľa záväznej časti územného plánu C. Záväzná časť územného plánu, resp. výkresu 0.2. Regulatívy územného rozvoja, funkčno- priestorové regulatívy urbanizovaného územia je už riešené  územie zaradené do funkčného využitia a jeho charakteristiky vo funkčných kódoch A01, A03 a Z01.
Podľa záväznej časti územného plánu C. Záväzná časť ÚPN mesta Trnava, C.01. Textová časť, ČISTOPIS- ÚPLNÉ ZNENIE 11.02.2025 sú koeficienty v územnom pláne už jasne definované.
A. Plochy obytného územia, A01- Nízkopodlažná zástavba, rodinné domy – mestské formy.
A. Plochy obytného územia, A03- Nízkopodlažná zástavba, rodinné domy rezidenčného typu.
Z. Plochy zelene, Z01- Plochy lesoparkov.
V zmysle týchto jasne zadefinovaných funkčných kódoch je navrhované riešenie v súlade s územným plánom, čo sa týka funkčného využitia a priestorového usporiadania.
Takisto v zmysle C. Záväznej časti územného plánu, textová časť- Uvedené ukazovatele intenzity využitia územia sú definované pre príslušné funkčné kódy str. 82 budú dodržané v navrhovanom územnom pláne tieto ukazovatele intenzity využitia riešeného územia pre funkčné kóty nasledovne:
Koeficient funkčného využitia A01:
- Maximálna podlažnosť 2 vrátane podkrovia.
- Index zastavaných plôch ( max.) 0,30 ( R )- ukazovateľ platný pre pre plochy rozvojového 
územia.
- Index. podlažných plôch 0,50
- Koeficient zelene ( min. ) 0,50( R ) )- ukazovateľ platný pre pre plochy rozvojového územia.
- Minimálna plocha stavebnej parcely 500 m2.
( ostatné regulátívy budú spresnené a zadefinované v územnom pláne zóny ).
Koeficient funkčného využitia A03:
- Maximálna podlažnosť 1 + podkrovie.
- Index zastavaných plôch ( max.) 0,15
- Koeficient zelene ( min. ) 0,78 ( minimálna plocha parciel RD 2000 m2 )
Pre riešené územie sa budú v územnom pláne zóne navrhovať horeuvedené funkčné kódy a regulatívy.
Vybavenosť obytnej zóny sa predbežne navrhuje vo funkčnom kóde A01, ako rodinný dom s vybavenosťou v pomere bývanie 50% plochy objektu a vybavenosť 50 % plochy objektu. Podobne, ako reštaurácia Kamináč v tejto širšej obytnej zóne na ulici Evy Kostolányiovej- Karola Elberta. Takisto, ako je v tejto širšej zóne postavený rodinný dom s vybavenosťou Belvederka na ulici Domčeková- Karola Elberta.
Koeficient funkčného využitia Z01 podľa textov C. Záväzná časť územného plánu pre 
Z01. V dotyku s južnou časťou riešeného územia p.č. 10138/537 je parcela vo funkčnom kóde Z.01. ( vlastník EuroFarm s.r.o. Ľudová 10, Trnava a Slovenská republika sa navrhuje výsadba parkovej zelene podľa požiadaviek územného plánu pre Z.01.
Podľa výkresu B.03. výkres riešenie verejného dopravného vybavenia územného plánu je v zmysle územného plánu riešené územie dopravne prístupné z ulice Kamenná cesta- MZ 8,5/50 resp. ulice Karola Elberta B2, MZ 8,5/50 . Takisto bude riešené územie dopravne prepojené z ulicou 
Hudobná. Vzhľadom na triedu cestnej komunikácie ulice Karola Elberta B2, MZ 8,5/50 nie je možné riešiť na ulicu Karola Elberta výjazd zo všetkých piatich ulíc obytnej zóny IBV Kamenný mlyn- obvod 10.
Existujúca obytná zóna s piatmi kolmými ulicami na ulicu Karola Elberta- ulica Evy Kostolányiovej, ulica Hadriána Radvániho, ulica Richarda Vandru, ulica Záhradná, ulica Domčeková a ulica pričom iba ulice Evy Kostolányiovej, ulica Richarda Vandru a ulica Domčeková sú prejazdní na ulicu Karola Elbetra- B2, MZ 8,5/50, ako budúceho vnútromestského cestného prepojenia od severného obchvatu mesta Trnava s Bratislavskou ulicou.
Dopravné riešenie je riešené územie teda prístupné ulicou v križovatke Domčeková ulica- ulica Karola Elberta a z ulice Hudobná. Takisto sa navrhuje dopravné napojenie na ulicu Záhradnú cez kolmú  uličku, ktorá je v súčastnosti slepou ulicou.
Z dôvodu spomalenia dopravy je navrhnutá ulica obojsmernej komunikácie so šírkou 5,5 m, jednostranným chodníkom s pozdĺžnym parkovaním a sprievodnou zeleňou s doma zalomeniami ulice v časti zástavby domov A01. V časti navrhovanej zástavby domov siedmych domov vo funkčnom kóde A03 je takisto dvakrát zalomená.
Predkladané riešenie navrhuje 40 stavebných pozemkov vo funkčnom kóde A01, ako 
samostane stojacich izolovaných rodinných domov jednopodlažných. Minimálna plocha parciel bude 500 m2, t.j. v zmysle požiadaviek územného plánu. V južnej časti riešeného územia navrhuje 7 stavebných pozemkov vo funkčnom kóde A03. Minimálna plocha parciel bude 2000 m2.
Sprievodná zeleň cestných komunikácii bude navrhovaná v zmysle územného plánu na percentuálne výmery verejnej zelene a počtu vzrastlej zelene- stromov.
OÚRaK odporúča povoliť spracovanie predmetného návrhu zadania územného plánu zóny  „IBV Nad Depom“.
Návrhom sa zaoberala  Komisia územného rozvoja, dopravy a životného prostredia MZ na svojom zasadnutí dňa 26.01.2026.  Komisia územného rozvoja, dopravy a životného prostredia MZ nebola uznášania schopná. 
Hlasovanie členov komisie MZ: 6 za/ 0 proti/ 2 zdržal sa
V prípade povolenia spracovania  zadania  bude spracovaný návrh zadania územného plánu zóny „IBV Nad Depom“, predložený na verejnoprávne prerokovanie v zmysle zákona č. 200/2022 Z.z. o územnom plánovaní. K nemu sa vyjadria dotknuté orgány, organizácie, právnické, fyzické osoby a dotknuté obce . Súbežne bude prebiehať proces posudzovania vplyvov činnosti na životné prostredie (SEA). Po prerokovaní a obdržaní záverečného kladného stanoviska od Regionálneho úradu pre územné plánovanie a výstavbu v zmysle § 31 zákona č. 200/2022 Z.z. bude materiál  predložený na rokovanie mestského zastupiteľstva na jeho schválenie. Schválený návrh zadania územného plánu zóny „IBV Nad Depom“ bude zverejnené na pripomienkovanie minimálne 21 dní pred mestským zastupiteľstvom a po jeho schválení vyvesený na 30 dní. Právoplatnosť nadobudne 15 dní po vyvesení.


Prílohy

